মা হতে চলেছেন সোনাক্ষী? কী বললেন অভিনেত্রী

ওয়েব ডেস্ক: ক্যাটরিনার পর কি এবার সুখবর দেবেন সোনাক্ষী সিনহা (Sonakshi Sinha)? ফের জল্পনা শুরু বি-টাউনে। মঙ্গলবার রাতে মুম্বইয়ের এক অনুষ্ঠানে স্বামী জাহির ইকবালের সঙ্গে উপস্থিত হন অভিনেত্রী। সেই অনুষ্ঠান থেকেই ফের জল্পনার সূত্রপাত।

সোনাক্ষী সিনহা এবং জাহির ইকবাল ফ্যাশন ডিজাইনার বিক্রম ফাডনিসের ফ্যাশন শোতে অংশ নিয়েছিলেন।সোনাক্ষী সিনহা লাল পোশাকে শোতে নজরকেড়ে ছিলেন। সোনাক্ষী সিনহাকে লাল রঙের একটি সুন্দর ফ্লোরাল স্যুটে অসাধারণ লাগছিল। অভিনেত্রী তাঁর স্বামী জাহির ইকবালের সঙ্গে পাপারাৎজিদের ক্যামেরাও ছবির জন্য পোজও দেন। আর তখনই তাঁকে দেখা যায় তিনি ওড়না বা হাত দিয়ে বার বার পেটের কাছটা ঢেকে রাখছেন।অনেকেই অনুমান করছেন সোনাক্ষী হয়তো গর্ভবতী। তাই নাকি তিনি বারবার তার বেবি বাম্প ঢেকে রাখার চেষ্টা করছিলেন। আগের তুলনায় নায়িকার চেহারায় এসেছে বেশ পরিবর্তন। আর তাই তাঁর স্ফীতোদর দেখে অনেকের মনেই প্রশ্ন জেগেছে সোনাক্ষী কি তাহলে অন্তঃসত্ত্বা? যদিও এই গুঞ্জনে শুরু হতেই তাতে জল ঢেলে ‘দাবাং’ নায়িকা সাফ জানিয়েছেন, “আমি অন্তঃসত্বা নই। আমি আগের তুলনায় মোটা হয়েছি। তাই আমাকে এরকম মনে হচ্ছে।”